เตือนวันนี้ 19 จังหวัด เตรียมรับมือ พายุฤดูร้อน เจอฝนตก ลมกระโชกแรง
กรมอุตุฯ ประกาศฉบับสุดท้าย เตือนวันนี้ 19 จังหวัด เตรียมรับมือ พายุฤดูร้อน เจอพายุฝนฟ้าคะนอง ลมกระโชกแรง อาจมีฟ้าผ่า กับลูกเห็บตกบางพื้นที่วันที่ 14 เม.ย. 2563 กรมอุตุนิยมวิทยา ประกาศ พายุฤดูร้อนบริเวณประเทศไทยตอนบน ฉบับที่ 9 โดยระบุว่า บริเวณภาคเหนือ และภาคกลาง ยังคงมีพายุฤดูร้อนเกิดขึ้น โดยมีลักษณะของพายุฝนฟ้าคะนองและลมกระโชกแรง รวมถึงอาจมีฟ้าผ่าเกิดกับมีลูกเห็บตกบางพื้นที่ในภาคเหนือทั้งนี้ ขอให้ประชาชนบริเวณประเทศไทยตอนบนระวังอันตรายจากพายุฝนฟ้าคะนอง ลมกระโชกแรง ควรหลีกเลี่ยงการอยู่ในที่โล่งแจ้ง ใต้ต้นไม้ใหญ่ สิ่งปลูกสร้าง และป้ายโฆษณาที่ไม่แข็งแรงสำหรับเกษตรกร ควรเตรียมการป้องกันและระวังความเสียหายที่จะเกิดต่อผลผลิตทางการเกษตรไว้ด้วย โดยจะมีผลกระทบต่อไปอีก 1 วันจังหวัดที่คาดว่าจะได้รับผลกระทบมีดังนี้ภาคเหนือ: จังหวัดแม่ฮ่องสอน เชียงใหม่ เชียงราย พะเยา แพร่ น่าน อุตรดิตถ์ ลำพูน ลำปาง สุโขทัย และตากภาคตะวันออก: จังหวัดชลบุรี ระยอง จันทบุรี และตราดภาคกลาง: จังหวัดอุทัยธานี สุพรรณบุรี กาญจนบุรี และราชบุรีทั้งนี้ เนื่องจากบริเวณความกดอากาศสูงหรือมวลอากาศเย็นกำลังค่อนข้างแรงปกคลุมประเทศไทยตอนบนและทะเลจีนใต้ ในขณะที่ประเทศไทยมีอากาศร้อน ทำให้เกิดการปะทะกันของมวลอากาศเย็นและอากาศร้อน ส่งผลทำให้มีพายุฤดูร้อนเกิดขึ้นอย่างไรก็ตาม ประชาชนสามารถติดตามข้อมูลที่เว็บไซต์ กรมอุตุนิยมวิทยา หรือสายด่วนพยากรณ์อากาศ 1182 ได้ตลอด 24 ชั่วโมง.
กรมอุตุฯ ประกาศฉบับสุดท้าย เตือนวันนี้ 19 จังหวัด เตรียมรับมือ พายุฤดูร้อน เจอพายุฝนฟ้าคะนอง ลมกระโชกแรง อาจมีฟ้าผ่า กับลูกเห็บตกบางพื้นที่
กรมอุตุนิยมวิทยา,พยากรณ์อากาศ,พายุฤดูร้อน,อากาศวันนี้,เตือนฝนตก,ข่าวทั่วไป